મહેમદાવાદ પાસે આવેલા અરેરા ગામની સીમમાંથી પસાર થતા એક છકડા ઉપર ઝાડ પડતા તેમાં બેસેલી ત્રણ શિક્ષિકાઓને માથાના ભાગે ગંભીર ઈજાઓ થતાં તેમનું ઘટનાસ્થળે મોત થયું હતુ. ઉપરાંત રિક્ષા ચાલકના શરીરે પણ ઘણી ઇજા થઈ હતી. અકસ્માતનો ભોગ બનેલ એક શિક્ષિકા અંધજન પ્રાથમિક શાળામાં, એક અરેરા પ્રાથમિક શાળામાં તથા એક શિક્ષિકા આંગણવાડીમાં ફરજ બજાવતી હતી. આ ઘટનાની જાણ સમગ્ર પંથકમાં થતાં શિક્ષક સમાજમાં તથા શિક્ષિકાઓના પરિવારમાં ભારે શોક વ્યાપી ગયો હતો.